
Europos Parlamentas,
–	atsižvelgdamas į Komisijos pasiūlymą Europos Parlamentui ir Tarybai (COM(2024)0023),
–	atsižvelgdamas į Sutarties dėl Europos Sąjungos veikimo 294 straipsnio 2 dalį ir į 114 ir 207 straipsnius, pagal kuriuos Komisija pateikė pasiūlymą Parlamentui (C9‑0011/2024),
–	atsižvelgdamas į Sutarties dėl Europos Sąjungos veikimo 294 straipsnio 3 dalį,
–	atsižvelgdamas į 2024 m. liepos 10 d. Europos ekonomikos ir socialinių reikalų komiteto nuomonę[footnoteRef:1], [1:  	OL C, C/2024/6027, 2024 10 23, ELI: http://data.europa.eu/eli/C/2024/6027/oj.] 

–	atsižvelgdamas į 2024 m. lapkričio 20 d. Regionų komiteto nuomonę[footnoteRef:2], [2:  	OL C, C/2025/290, 2025 1 24, ELI: http://data.europa.eu/eli/C/2025/290/oj.] 

	atsižvelgdamas į preliminarų susitarimą, kurį atsakingas komitetas patvirtino pagal Darbo tvarkos taisyklių 75 straipsnio 4 dalį, ir į 2026 m. vasario 10 d. laišku Tarybos atstovo prisiimtą įsipareigojimą pritarti Parlamento pozicijai pagal Sutarties dėl Europos Sąjungos veikimo 294 straipsnio 4 dalį,
–	atsižvelgdamas į Darbo tvarkos taisyklių 60 straipsnį,
–	atsižvelgdamas į Ekonomikos ir pinigų politikos komiteto, Pramonės, mokslinių tyrimų ir energetikos komiteto, Vidaus rinkos ir vartotojų apsaugos komiteto bei Transporto ir turizmo komiteto nuomones,
–	atsižvelgdamas į Tarptautinės prekybos komiteto pranešimą (A10-0061/2025),
1. priima per pirmąjį svarstymą toliau pateiktą poziciją[footnoteRef:3]; [3:  	Ši pozicija pakeičia 2025 m. gegužės 8 d. priimtus pakeitimus (Priimti tekstai, P10_TA(2025)0102).] 

2. 	pritaria Parlamento ir Komisijos bendram pareiškimui, pridėtam prie šios rezoliucijos, jis bus paskelbtas Europos Sąjungos oficialiojo leidinio C serijoje;
3.	ragina Komisiją dar kartą perduoti klausimą svarstyti Parlamentui, jei ji savo pasiūlymą pakeičia nauju tekstu, jį keičia iš esmės arba ketina jį keisti iš esmės;
4.	paveda Pirmininkei perduoti Parlamento poziciją Tarybai, Komisijai ir nacionaliniams parlamentams.

Europos Parlamento pozicija, priimta 2026 m. gegužės 19 d. per pirmąjį svarstymą, siekiant priimti Europos Parlamento ir Tarybos reglamentą (ES) 2026/... dėl užsienio investicijų Sąjungoje tikrinimo, kuriuo panaikinamas Reglamentas (ES) 2019/452

TEISĖKŪROS REZOLIUCIJOS PRIEDAS
Europos Parlamento ir Komisijos bendras pareiškimas dėl poreikio imtis tolesnių veiksmų užsienio investicijų ir ekonominio saugumo srityje[footnoteRef:4] [4:  	Dėl šio pareiškimo susitarta priimant 2026 m. birželio 17 d. Europos Parlamento ir Tarybos reglamentą (ES) 2026/1386 dėl užsienio investicijų Sąjungoje tikrinimo, kuriuo panaikinamas Reglamentas (ES) 2019/452 (OL L, 2026/1386, 2026 6 26, ELI: http://data.europa.eu/eli/reg/2026/1386/oj).] 

Europos Parlamentas ir Komisija sutaria, kad Sąjunga turi išlikti patrauklia vieta verslui, užtikrindama, kad užsienio investicijomis, visų pirma strateginiuose sektoriuose, būtų prisidedama prie ekonomikos augimo ir konkurencingumo. 
Tačiau abi institucijos pripažįsta, kad tam tikros investicijos gali sukurti strateginę priklausomybę ir pakenkti vidaus rinkos atsparumui. Šie pokyčiai gali sumažinti Sąjungos ekonominį saugumą ir pakenkti Sąjungos technologiniam pranašumui, ekonominiam atsparumui bei gebėjimui kurti darbo vietas. 
Atsižvelgdamos į tai, abi institucijos mano, kad visų pirma reikia įvertinti tokią riziką ir imtis būtinų tolesnių veiksmų Sąjungos lygmeniu jai pašalinti ir Sąjungos ekonominiam saugumui užtikrinti, taip užtikrinant, kad užsienio investicijos Sąjungoje nedidintų strateginės priklausomybės ar technologinio atotrūkio. 
Komisija ketina imtis iniciatyvos nustatyti tikslines užsienio investicijų į kruopščiai nustatytus strateginius sektorius sąlygas, atitinkančias Sąjungos tarptautinius įsipareigojimus, kad būtų padidintas Sąjungos pramonės konkurencingumas ir sumažinta pirmiau minėta rizika. 
Europos Parlamentas atkreipia dėmesį į šį įsipareigojimą ir yra pasirengęs visapusiškai atlikti savo, kaip vienos iš teisėkūros institucijų, vaidmenį bei laiku apsvarstyti bet kurį tokį pasiūlymą.

